## Rješenje Agencije za nadzor mirovinskih fondova i osiguranja klasa: UP/I 034-04/03-01/04, urbroj: 383-01-03-7 od 15. prosinca 2003.

### NN 3/2004 (12.1.2004.), Rješenje Agencije za nadzor mirovinskih fondova i osiguranja klasa: UP/I 034-04/03-01/04, urbroj: 383-01-03-7 od 15. prosinca 2003.

# Agencija za nadzor mirovinskih fondova i osiguranja

125

Na
temelju odredbi članaka 27., 79. stavak 3. i 98. Zakona o obveznim i
dobrovoljnim mirovinskim fondovima (»Narodne novine«, br. 49/99. i 63/00. ), članka
36. stavak 5. Zakona o izmje­nama i dopunama Zakona o obveznim i dobrovoljnim
mirovinskim fondovima (»Narodne novine«, br.103/03), članka 2. Pravil­nika o
izdavanju odobrenju za rad mirovinskih društava (»Narod­ne novine«, br. 85/01),
članka 4. stavak 3. i članka 5. Pravilnika o obavljanju poslova banke skrbnika
(»Narodne novine« 65/01 i 47/03), odlučujući o zahtjevu za odobrenje za rad
zatvorenog dobrovoljnog mirovinskog fonda RBA, Raiffeisen mirovinskog društva
za upravljanje dobrovoljnim mirovinskim fondom d.o.o., Agencija za nadzor
mirovinskih fondova i osiguranja (u daljnjem tekstu Agencija), donosi

## RJEŠENJE

1. Daje
se odobrenje za rad Raiffeisen mirovinskog društva za upravljanje dobrovoljnim
mirovinskim fondom d.o.o. za osnivanje i upravljanje zatvorenim dobrovoljnim
mirovinskim fondom RBA.

2. Daje
se odobrenje Raiffeisen mirovinskom društvu za upravljanje dobrovoljnim
mirovinskim fondom na izbor banke skrbnika, Splitska banka d.d. Split.

Obrazloženje

RAIFFEISEN mirovinsko društvo za upravljanje
dobrovoljnim mirovinskim fondom d.o.o., podnijelo je svojim dopisom od 2.
prosinca 2003., zahtjev za izdavanje odobrenja za rad zatvorenog dobrovoljnog
mirovinskog fonda RBA. Uz zahtjev su priložili:

– Odluka o osnivanju zatvorenog dobrovoljnog
mirovinskog fonda djelatnika RBA mirovinskog fonda

– Statut RBA zatvorenog dobrovoljnog mirovinskog
fonda

– Informativni prospekt RBA zatvorenog dobrovoljnog
mirovinskog fonda

– Ugovor s bankom skrbnikom, Splitska banka d.d.
Split

– Informacija o banci skrbniku

– Odluka o načelima ulaganja RBA zatvorenog
dobrovoljnog mirovinskog fonda

–
Ugovor o pokroviteljstvu, osnivanju i upravljanju RBA zatvorenog dobrovoljnog
mirovinskog fonda

–
Procjena dinamike upisa broja članova u RBA zatvoreni dobrovoljni mirovinski
fond u 2003. i 2004. godini.

Postupajući
sukladno odredbama članka 27. Zakona o obveznim i dobrovoljnim mirovinskim
fondovima (u daljnjem tekstu Zakon) i članka 36. stavak 5. Zakona o izmjenama i
dopunama Zakona o obveznim i dobrovoljnim mirovinskim fondovima, Savjet je na
sjednici održanoj 15. prosinca 2003. utvrdio da je zahtjev osnovan, pa je odlučeno
kao u točki 1. izrijeke Rješenja.

Na
istoj sjednici Savjet je odobrio izbor banke skrbnika, Splitska banka d.d.
Split te odobrilo Ugovor o skrbništvu nad imovinom fonda, pa je primjenom
odredbe članka 79. stavka 3. citiranog Zakona, odlučeno kao u točci 2. izrijeke
ovog Rješenja.

UPUTA
O PRAVNOM LIJEKU

Rješenje
je konačno. Protiv ovog Rješenja nezadovoljna stranka može pokrenuti upravni
spor u roku 30 dana od dana dostave.

Klasa:
UP/I 034-04/03-01/04
Urbroj: 383-01-03-7
Zagreb, 15. prosinca 2003.

Ravnatelj
**dr. sc. Dragan Kovačević**, v. r.

Rješenje, NN 3/2004-125